Diari Oficial de la Generalitat Valenciana


Sumari del DOGV 7310, del 04-07-2014 (2014/6065)

Notificació de la sentència dictada en el procediment de guarda i custòdia número 851/2013.
-------------------------------------------------------------------------------------------

### Dades del document

Número de DOGV
:   7310

Data del DOGV
:   04-07-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/6065


Organisme emissor
:   Jutjat de Primera Instància i Instrucció Número 1 d'Elda

Tipus de document
:   Edicte

Notificació de la sentència dictada en el procediment de guarda i custòdia número 851/2013. [2014/6065]  
En el present procediment de guarda i custòdia no consensuada número 851/2013, seguit a instàncies de Míriam Benjumea Saucedo contra José David Ruiz Velasco, s'ha dictat la sentència que, literalment, diu així:  
  
«Procediment: guarda i custòdia de menor i aliments contenciós 851/2013-C.  
Sentència 67/2014  
Magistrada jutgessa que la dicta: María del Pilar Marín Rojas.  
Demandant: Míriam Benjumea Saucedo.  
Procuradora: Alfonso Martínez.  
Lletrat: García Monzó.  
Demandat: José David Ruiz Velasco, en rebel·lia.  
Sent part el ministeri fiscal, representat per Guillermo Balbín.  
  
Classe i número de procediment: juí verbal especial 851/13-C.  
Objecte: aliments, guarda i custòdia de menor.  
Elda, 16 d'abril de 2013  
Dispositiva  
Estime la demanda presentada per la procuradora Alfonso Martínez, en representació de Míriam Benjumea Saucedo, contra José David Ruiz Velasco, i acorde les mesures següents:  
1. Els menors J. R. B i B. R. B., sotmesos a la pàtria potestat d'ambdós progenitors, quedaran sota la guarda i custòdia de la mare, amb la qual conviuran en el domicili siti al carrer del Poeta Zorrilla, núm. 74, 9-A, d'Elda, i s'establix com a règim de comunicacions i estada amb el progenitor no custodi el de caps de setmana alterns, des de les 11.00 hores a les 19.00 hores dels dissabtes i diumenges.  
2. S'assenyala la quantitat de 200 euros mensuals com a pensió per aliments a favor dels menors (400 euros en total), que haurà d'abonar el pare dins dels cinc primers dies de cada mes, per mesos anticipats, en el compte corrent que designe Míriam Benjumea Saucedo, quantitat que serà objecte de revisió anual, cada gener, d'acord amb les variacions de l'índex de preus al consum publicat per l'Institut Nacional d'Estadística o organisme que el substituïsca. Havent de sufragar ambdós progenitors el 50 per cent dels gastos extraordinaris que ocasionen els menors per metges i farmacèutics no coberts per la seguretat social o un altre organisme públic (dentistes, ortodontistes, òptics, ortopèdics, psicològics psiquiàtrics, llibres, matrícules, uniformes col·legials, viatges escolars, classes extraordinàries, estudis superiors i semblants).  
  
3. No és procedent expressa condemna en costes a cap de les parts.  
Notifiqueu a les parts esta resolució, i feus-los saber que en contra es pot interposar recurs d'apel·lació per mitjà de la presentació d'escrit davant d'este jutjat, en el termini de 20 dies següents a la notificació, acreditant la constitució d'un depòsit de 50 euros en el compte del Jutjat, amb l'advertència d'inadmissió.  
Esta és la meua sentència que, jutjant definitivament en primera instància, pronuncie, mane i firme.  
Publicació. L'anterior sentència va ser llegida i publicada per qui l'ha dictada, en el dia de la data, mentres celebrava audiència pública. En done fe.»  
  
I atés que el demandat, José David Ruiz Velasco, es troba en parador desconegut, expedisc este edicte a fi que li valga de notificació de forma deguda.  
  
Elda, 26 de juny de 2014.- El secretari judicial: José Carlos Tomé Tamame.